**Budapesti Műszaki és Gazdaságtudományi Egyetem**

**Villamosmérnöki és Informatikai Kar**

**Kari Hallgatói Önkormányzat**

**Szervezeti és Működési Szabályzat**

**2. melléklet**

**A Kari Hallgatói Képviselet saját bizottságaira és referenseire delegált javaslattételi jogkörei**

Jelen szabályzat a VIK HÖK SZMSZ mellékletét képezi, és a Hallgatói Képviselet (továbbiakban: HK), saját referenseire ruházott jogköreit tartalmazza.

1. **Tanulmányi Munkacsoport és az Oktatási Referens**
	1. Javaslattétel a Kar bizottságainak hallgatói tagjainak kinevezésére:
		1. Oktatási Bizottság;
		2. Minőségbiztosítási Bizottság;
		3. Villamosmérnök-képzés Szakbizottsága;
		4. Mérnökinformatikus-képzés Szakbizottsága;
		5. Üzemmérnök-informatikus képzés Szakbizottsága;
		6. Egészségügyimérnök-képzés Szakbizottsága;
		7. Gazdaságinformatikus-képzés Szakbizottsága;
		8. Űrmérnök-képzés Szakbizottsága;
		9. Kari Tanulmányi Bizottság;
		10. Kari Kreditátviteli Bizottság;
		11. Kari Fegyelmi Testület
	2. Az (1) pontban említett bizottságokba delegált hallgatók és a tanszéki referensek rendszeres beszámoltatása.
	3. Az (1) pontban említett bizottságok munkája során felmerülő kérdésekben a HK állásfoglalásának meghatározása.
2. **Juttatási Bizottság és a Szociális Referens**
	1. A Juttatási Bizottság koordinálja a kari vélemény kialakítását a szociális támogatások terén, melyet az Egyetemi Szociális Bizottságban a Szociális Referens képvisel.
	2. Szociális támogatás pályázatok elbírálása.
	3. Tanulmányi ösztöndíjosztás elveinek kidolgozása, szavazásra beterjesztése a HK elé.
	4. Tanulmányi Ösztöndíj összegének megállapítása, a homogén hallgatói csoportok meghatározása és szavazásra való beterjesztése a HK elé.
	5. Javaslattétel kari Esélyegyenlőségi mentor kinevezésére.
	6. A kari Esélyegyenlőségi mentorral való rendszeres kapcsolattartás, különösen a rendszeres szociális támogatás időszakában.
3. **PR Munkacsoport és a Kommunikációs Referens**
	1. Plakátok, hirdetmények megjelenésének engedélyezése a HK hirdetési felületein.
	2. Egyéb hirdetmények engedélyezése a HK információs csatornáin.
	3. Az Impulzus újság tartalmának felügyelete.
4. **Utánpótlás Munkacsoport és az Utánpótlás Referens**
	1. HK újoncképzéseihez szükséges:
		1. Teremhaszálati engedélyek megszerzése;
		2. Képzésalkalmak tematikáinak meghatározása;
		3. Előadók felkérése.
	2. HK Újonc bevonó megjelenéseinek szervezése.
5. **Pályázati Munkacsoport és a Pályázati Referens**
	1. Szakmai KBME:
		1. Pályázat kiírás és bírálati elvek kidolgozása, szavazásra beterjesztése a HK elé.
		2. Pályázat elbírálása a HK által felkért oktatókkal közösen.
		3. Pályázat eredményére javaslat tétele a HK részére.
	2. Villanykari Közéleti Ösztöndíj pályázat:
		1. Pályázat kiírás és bírálati elvek kidolgozása a KHB tagjaival közösen, szavazásra beterjesztése a HK elé.
		2. Pályázat elbírálása a felkért testületekkel közösen.
		3. Pályázat eredményére javaslat tétele a HK részére.
	3. Sportösztöndíj:
		1. Kiírás és bírálati elvek kidolgozása, szavazásra beterjesztése a HK elé.
		2. A beérkezett pályázatok elbírálása.
		3. Pályázat eredményére javaslat tétele a HK részére.
	4. Egyéb pályázatok kiírásának és bírálati elveinek kidolgozása, szavazásra beterjesztése a HK részére.
	5. Egyéb pályázatok elbírálása, és az eredmény beterjesztése a HK elé.
	6. Javaslattétel a HK felé a vonatkozó normatíva keret félévek közti elosztására.
6. **Kollégiumi Hallgatói Bizottság és Elnöke, a Kollégiumi Referens**
	1. A kari közösségi élet felügyelete.
	2. Öntevékeny Körök pályázatainak elbírálása, javaslattétel a HK felé annak elfogadására vagy elutasítására.
	3. Javaslattétel az Öntevékeny Körök számára nyújtott támogatások elosztására.
	4. Kollégiumi Hallgatói Helyiségek kiosztása, ellenőrzése.
	5. Rendezvények engedélyeztetése.
	6. A HK közéletre szánt keretének felosztása.
	7. A kollégiumi felvételi felügyelete.
	8. Kollégiumi Felvételi Bizottság féléves beszámoltatása.
	9. Kollégiumi Felvételi Kiírás és Ügyrend előkészítése, szavazásra beterjesztése a HK részére.
	10. Kollégiumi Felvételi Bizottság elnökének kinevezése.
	11. A kollégiumi mentori férőhelyek meghatározása, javaslattétel a mentorok személyére.
	12. Közösségi pontok elosztása, szavazásra való beterjesztése a HK elé.
	13. A nyáron rendelkezésre álló kedvezményes kollégiumi férőhelyek kiosztására való javaslattétel a HK részére.
	14. A kollégiummal kapcsolatos kommunikációs csatornák felügyelete:
		1. kollégiumi plakátoló felületek;
		2. kollégiumi levelezőlisták.
	15. Kollégiumi mentorok és a vezető mentor beszámoltatása, pályázataik véleményezése.
	16. Impulzus újság felügyelete.
	17. Impulzus főszerkesztő kinevezése, visszahívása, beszámoltatása.
7. **Hatályba lépés**
	1. Jelen melléklet a Hallgatói Képviselet 2022. április 6-i ülését követően lép életbe.